CELEX: 62010CA0004
Language: da
Date: 2011-07-14 00:00:00
Title: Forenede sager C-4/10) og C-27/10 (Forordning (EF) nr. 110/2008 — geografiske betegnelser for spiritus — tidsmæssig anvendelse — varemærke, der indeholder en geografisk betegnelse — anvendelse, der fører til en situation, der kan skade den geografiske betegnelse — afslag på registrering af et sådant varemærke eller ugyldighed heraf — umiddelbar anvendelighed af en forordning: Domstolens dom (Første Afdeling) af 14. juli 2011 — sager anlagt af Bureau National Interprofessionnel du Cognac (anmodning om præjudiciel afgørelse fra Korkein hallinto-oikeus — Finland)

10.9.2011   
            
            
               DA
            
            
               Den Europæiske Unions Tidende
            
            
               C 269/8
            
         Domstolens dom (Første Afdeling) af 14. juli 2011 — sager anlagt af Bureau National Interprofessionnel du Cognac (anmodning om præjudiciel afgørelse fra Korkein hallinto-oikeus — Finland)
   (Forenede sager C-4/10) og C-27/10 (1)
   
   (Forordning (EF) nr. 110/2008 - geografiske betegnelser for spiritus - tidsmæssig anvendelse - varemærke, der indeholder en geografisk betegnelse - anvendelse, der fører til en situation, der kan skade den geografiske betegnelse - afslag på registrering af et sådant varemærke eller ugyldighed heraf - umiddelbar anvendelighed af en forordning)
   2011/C 269/13
   Processprog: finsk
   
      Den forelæggende ret
   
   Korkein hallinto-oikeus
   
      Parter i hovedsagerne
   
   sager anlagt af Bureau National Interprofessionnel du Cognac
   
      procesdeltager: Gust. Ranin Oy
   
      Sagens genstand
   
   Anmodninger om præjudiciel afgørelse — Korkein hallinto-oikeus — fortolkning af Rådets første direktiv 89/104/EØF af 21. december 1988 om indbyrdes tilnærmelse af medlemsstaternes lovgivning om varemærker (EFT L 40, s. 1) samt artikel 16 og 23 i Europa-Parlamentets og Rådets forordning (EF) nr. 110/2008 af 15. januar 2008 om definition, betegnelse, præsentation og mærkning af samt beskyttelse af geografiske betegnelser for spiritus og om ophævelse af Rådets forordning (EØF) nr. 1576/89 (EFT L 39, s. 16) — forholdet mellem varemærker og beskyttede geografiske betegnelser — registrering af et figurmærke, der bl.a. indeholder den geografiske betegnelse »Cognac« for spiritus, som ikke opfylder de fastsatt betingelser for brugen af denne geografiske betegnelse
   
      Konklusion
   
   
               1)
            
            
               Europa-Parlamentets og Rådets forordning (EF) nr. 110/2008 af 15. januar 2008 om definition, betegnelse, præsentation og mærkning af samt beskyttelse af geografiske betegnelser for spiritus og om ophævelse af Rådets forordning (EØF) nr. 1576/89 finder anvendelse på bedømmelsen af gyldigheden af registreringen af et varemærke, der indeholder en geografisk betegnelse, som er beskyttet i henhold til denne forordning, når registreringen blev foretaget før den pågældende forordnings ikrafttræden.
            
         
               2)
            
            
               Artikel 23 og 16 i forordning nr. 110/2008 skal fortolkes således, at
               
                           —
                        
                        
                           de nationale kompetente myndigheder på grundlag af forordningens artikel 23, stk. 1, skal nægte registrering af et varemærke, der indeholder en beskyttet geografisk betegnelse, og som ikke omfattes af den tidsmæssige undtagelse i henhold til samme artikels stk. 2, eller erklære registreringen heraf for ugyldig, når anvendelsen af dette varemærke vil føre til en af de situationer, der er nævnt i forordningens artikel 16
                        
                     
                           —
                        
                        
                           en situation, som den, der er omhandlet i det andet præjudicielle spørgsmål, nemlig registrering af et varemærke, der indeholder en geografisk betegnelse eller en angivelse, der svarer til denne betegnelse, og oversættelsen heraf, for spiritus, som ikke overholder specifikationerne for denne betegnelse, henhører under de situationer, der er omhandlet i artikel 16, litra a) og b), i forordning nr. 110/2008 med forbehold af en eventuel anvendelse af de øvrige regler i denne artikel 16.
                        
                     
         
      (1)  EUT C 63 af 13.3.2010.